**Sisekaitseakadeemia 2023/2024. õppeaasta**

### VÕRKPALLI MEISTRIVÕISTLUSTE JUHEND

**1. *Eesmärk.***

Populariseerida Sisekaitseakadeemia õppurite ja töötajate seas võrkpalli ning selgitada välja 2023/2024. õppeaasta Sisekaitseakadeemia parim võrkpallinaiskond ja -meeskond.

Valmistuda üliõpilaste ja ametkondlikeks võistlusteks.

**2. *Läbiviimise koht ja aeg.***

Mängud viiakse läbi **Sisekaitseakadeemia Kase 61 pallimängusaalis** ühepäevase võistlusena:

**naiskondadele esmaspäeval, 16. oktoobril vahemikus 16.30-21.30,**

**meeskondadele kolmapäeval, 18. oktoobril vahemikus 16.30-21.30.**

Täpsem ajakava selgub pärast võistkondade registreerumist.

**3. *Võistluste korraldamine****.*

Võistluste üldjuhtimist koordineerib spordikeskus, peakohtunikud on Gustav Lankei ja Madis Parrol. Osalevad võistkonnad panevad välja lauakohtunikud.

**4. *Võistluste süsteem****.*

Võistlustel juhindutakse kehtivatest võrkpallireeglitest. **Geimide arv ja punktide arv geimis otsustatakse pärast eelregistreerimise lõppu vastavalt registreerunud võistkondade arvule.**

**Ühes võistkonnas võib olla maksimaalselt 9 liiget.**

Võistkonnad koostatakse kolledžite kaupa, ühest kolledžist võib välja panna mitu võistkonda. Võistlema on oodatud ka töötajate ja magistrantide võistkonnad.

Mängijatel, kes õpivad erinevates kolledžitest ning soovivad moodustada võistkonda, on osalemine lubatud, kui kolledži võistkonnas mängida ei saa, kuid üldtabelis jagatakse sellise võistkonna teenitud kohapunktid kõigi võistkonnas osalenud kolledžite või teiste üksuste vahel.

Meistrivõistluste üldtabeli jaoks arvestatakse kohapunkte kõige kõrgema koha saavutanud meeskonna ja naiskonna järgi. Võrdsete punktide korral arvestatakse omavahelist mängu.

Vastavalt osalevate võistkondade arvule mängitakse ringsüsteemis (kõik omavahel läbi) või loositakse võistkonnad kahte alagruppi. Süsteem ja esmane ajakava täpsustatakse pärast registreerumist ja edastatakse võistkonna esindajaile e-postiga.

**5. *Paremuse selgitamine****.*

Ringsüsteemis annab võit 2 punkti, kaotus 1 punkti, loobumine 0 punkti.

Võrdsete punktide korral kahe võistkonna vahel otsustab paremuse omavaheline mäng. Võrdsete punktide korral kolme või enama võistkonna vahel otsustab paremuse omavaheliste mängude geimide suhe, selle võrdsuse korral parem punktide suhe.

**6. *Autasustamine.***

Esikolmikusse tulnud mees- ja naiskondi autasustatakse medalitega.

**7.** ***Eelregistreerimine ja muud küsimused.***

Võistkondade nimeline eelregistreerimine (ära märkida ka võistkonna esindaja) tuleb saata **hiljemalt neljapäevaks, 12. oktoobriks** **Gustav.Lankei@kad.sisekaitse.ee** **ja** **epp.jalakas@sisekaitse.ee**.

Epp Jalakas

spordijuht-vanemlektor